**ПРОЕКТ НА ДОГОВОР**

**Възложителя:**

**Община Перник** със седалище и адрес на управление гр. Перник, ул. „Св. Иван Рилски” № 1 представлявана от Вяра Церовска – Кмет и Ирина Стефанова Станоева- Директор, Дирекция „СФБ”, БУЛСТАТ 000386751, в качеството на ВЪЗЛОЖИТЕЛ

и

**Изпълнителя:**

............................................................................................................. със седалище и адрес на управление:.................................................................................................................., ЕИК ................................ регистрирано в Търговския регистър към Агенция по вписванията, представлявано от.....................................,

Страните по договора се споразумяха за следното:

**В изпълнение на Решение №.............../........... г**. на Кмета на Община Перник за определяне на изпълнител на обществена поръчка с предмет: **„Канализация кв. „Делниче” и кв. „Бор” гр. Батановци, Община Перник”** и открита с Решение №.............../...........г. на Кмета на Община Перник на основание 74, ал.1 от Закона за обществените поръчки,

се сключи настоящият договор за следното:

**I. ПРЕДМЕТ НА ДОГОВОРА**

**Чл. 1.** **(1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни възмездно **„Канализация кв. „Делниче” и кв. „Бор” гр. Батановци, Община Перник”** по смисъла на чл. 3, ал. 1, т. 3, б. «a» от Закона за обществените поръчки.

**II. ЦЕНА**

**Чл.2.** (1)Общата стойност на договора е в размер на ..................... /цифром и словом/ лева без ДДС или ……………… лв. (……………..…………………………) с вкл. ДДС, съгласно Ценовата оферта на ИЗПЪЛНИТЕЛЯ, неразделна част от настоящия договор.

(2) Цената по предходната алинея е за цялостно извършване на дейностите/работите, включени в предмета на поръчката, включително цената на вложените материали, оборудване, извършени работи и разходи за труд и доставки, механизация, енергия, складиране, подготовка на строителството, извънреден труд, осигуряване на нормативно определените безопасни условия на труд на строителните площадки по време на извършване на строителните работи, освобождаването на площадката от строителни отпадъци, необходимите за строителството помощни видове СМР и материали (товаренето, разтоварването (ръчно и/или механизирано), както пренасяне на материали, строителни отпадъци и други подобни, извозване на строителните отпадъци на посочените от ВЪЗЛОЖИТЕЛЯ места, провеждане на проби и изпитвания и всички други присъщи разходи, неупоменати по-горе, включително печалба за ИЗПЪЛНИТЕЛЯ.

(3) Единичните цени за изпълнение на строително-монтажни работи, посочени в количествено-стойностната сметка на ИЗПЪЛНИТЕЛЯ,не подлежат на промяна.

(4) Окончателната стойност на поръчката се определя на база Количествено-стойностни сметки за действително извършени работи, подписани от ИЗПЪЛНИТЕЛЯ, лицето осъществяващо строителен надзор и одобрени от ВЪЗЛОЖИТЕЛЯ и Ценовата оферта на ИЗПЪЛНИТЕЛЯ, като същата не може да надвиши стойността, посочена в ал. 1.

**ІІІ. НАЧИН НА ПЛАЩАНЕ**

**Чл.3.** (1)ВЪЗЛОЖИТЕЛЯТ заплаща цената по чл. 2, ал. 1, както следва:

1. Междинни плащания в размер на стойността на действително извършените строително-монтажни работи, но не по-малко от 10% (десет процента) от стойността на договора, за всяко от тях, от които се задържа сума в размер на 3 % (три на сто) от дължимата месечна сума, срещу представена оригинална фактура за стойността и двустранно подписан протокол, отразяващ извършените и одобрени дейности, дължими в срок до 10 (десет) дни от датата на представяне на посочените документи.

2.Окончателно плащане в размер на задържаната сума от посочените в предходната точка плащания, дължимо в срок до 20 (двадесет) дни от датата на въвеждане в експлоатация на обекта.

Възложителят извършва окончателното плащане по договор за обществена поръчка, за който има сключени договори за подизпълнение, след като получи от изпълнителя доказателства, че е заплатил на подизпълнителите всички работи, приети по реда на чл. 45б [ал. 1](javascript:Navigate('чл45б_ал1');) от ЗОП, освен в случаите, когато изпълнителят е представил доказателства пред възложителя, че договорът за подизпълнение е прекратен, или работата или част от нея не е извършена от подизпълнителя.

В процеса на изпълнение на договора са допустими отклонения от посочените в КСС инвестиционни разходи, чрез прехвърляне на средства от една позиция в структурата на разходите към друга позиция, при условие, че не се променя общата стойност на съответната инвестиция за обекта и това не противоречи на одобрените технически/работни проекти. Прехвърлянето на средства следва да се извърши чрез заменителна таблица, одобрена от Строителния и авторски надзор.

(2) Плащанията се осъществяват по банков път по следната банкова сметка на Изпълнителя:

Банка:

IBAN:

BIC:

(3) ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ работи преди отстраняване на всички недостатъци, установени с двустранен писмен протокол. Отстраняването на недостатъците е за сметка на ИЗПЪЛНИТЕЛЯ.

(5) За завършени и подлежащи на разплащане ще се считат само тези видове дейности и работи, които са приети и са отразени в съответния протокол. Всички плащания за СМР ще се правят срещу актуване на действително извършени строителни работи по единични цени, които са представени в ценовото предложение на Изпълнителя.

**ІV. СРОК ЗА ИЗПЪЛНЕНИЕ**

**Чл.4.** (1) **Срокът за изпълнение** на договорените строително-монтажни работи по и предаването на обекта от ИЗПЪЛНИТЕЛЯ с Констативен Акт Образец 15, подписан без забележки, е съгласно oфертата на ИЗПЪЛНИТЕЛЯ и предложения от него линеен график – ………./…………./ календарни дни. Срокът започва да тече от датата на предаване на строителната площадка на ИЗПЪЛНИТЕЛЯ с Акт Обр. 2а, подписан от страните.

(3) Срокът по ал. 2 се удължава при следните случаи:

3.1. В случай, че атмосферните условия не позволяват извършването на планираните СМР (съгласно указаното в нормативните актове, уреждащи тази материя);

Срокът за изпълнение на СМР се спира, като се изготвя акт за установяване състоянието на строежа при спиране на строителството (Образец 10) от Наредба № 3/2003 год. за съставяне на актове и протоколи по време на строителството.

При възможност за изпълнение на СМР се съставя акт образец 11.

При спирането на СМР в случаите предвидени в този член, срокът за изпълнение се удължава със срока на спирането.

**V. ВЪЗЛАГАНЕ И ПРИЕМАНЕ НА РАБОТАТА**

Чл.5. (1) След сключване на договора, Възложителят е длъжен да предаде на Изпълнителя цялата проектна документация за изпълнение на СМР на обекта.

(2) ИЗПЪЛНИТЕЛЯТе длъжен да завърши строителството и предаде обекта в срока по чл. 4, ал. 2 от настоящия договор.

(3) При завършване на работата по всеки съответен етап, съгласно графика за изпълнение на строителството, ИЗПЪЛНИТЕЛЯТотправя писмена покана до ВЪЗЛОЖИТЕЛЯда направи оглед и да приеме извършената работа.

(4) Приемането на работата по съответен строителен етап се удостоверява с акт за приемане на строително - монтажни работи, подписан от ВЪЗЛОЖИТЕЛЯ, ИЗПЪЛНИТЕЛЯ и от консултанта, упражняващ строителен надзор.

(5) За удостоверяване изпълнението на завършени видове строителни и монтажни работи се съставят и всички изискуеми съгласно Наредба № 3/31.07.2003 г. актове и протоколи.

**Чл.6.** Обектът на поръчката, предмет на настоящия договор, се счита окончателно завършен и предаден на ВЪЗЛОЖИТЕЛЯсъс съставянето и подписването на Констативен акт Образец 15 съгласно Наредба № 3/31.07.2003 г. за съставяне на актове и протоколи по време на строителството.

**Чл.7.** (1)Когато ИЗПЪЛНИТЕЛЯТ се е отклонил от поръчката или работата му е с недостатъци, ВЪЗЛОЖИТЕЛЯТима право да откаже нейното приемане и заплащане на съответна част от дължимото възнаграждение, докато ИЗПЪЛНИТЕЛЯТне отстрани недостатъците или не извърши необходимите и уговорени работи.

(2)В случаите по предходната алинея, ВЪЗЛОЖИТЕЛЯТразполага с едно от следните права по избор:

да определи подходящ срок, в който ИЗПЪЛНИТЕЛЯТда поправи работата си за своя сметка;

да отстрани сам за сметка на ИЗПЪЛНИТЕЛЯотклоненията от поръчката, респективно недостатъците на работата;

да намали възнаграждението съразмерно с намалената цена или годност на изработеното.

(3) Когато отклоненията от поръчката или недостатъците на работата са толкова съществени, че правят работата негодна, съобразно договореното, ВЪЗЛОЖИТЕЛЯТ има право да развали договора и да се удовлетвори от предоставената гаранция.

(4) Собствеността и рискът от случайно погиване на някой подобект преминават от ИЗПЪЛНИТЕЛЯ върху ВЪЗЛОЖИТЕЛЯ от момента на предаването на обекта с протокол образец 15, подписан без забележки.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.8.** (1) При извършване на дейностите по договора ИЗПЪЛНИТЕЛЯТ се задължава:

1. Да се съобразява с изискванията на финансиращите страни, осигуряващи средствата за изпълнение на дейностите по настоящия договор;

2. Да уведомява незабавно ВЪЗЛОЖИТЕЛЯпри възникването на обективни причини, забавящи или правещи невъзможно изпълнението на работите, както и да изисква неговото съдействие или становище по възникнал проблем;

3. Да съгласува действията си с ВЪЗЛОЖИТЕЛЯ и консултанта по строителен надзор**;**

4. Да осигурява достъп за извършване на проверки на място от ВЪЗЛОЖИТЕЛЯ**;**

5. Да изпълнява мерките и препоръките на отговорните институции и експлоатационни дружества;

6. Да отстранява всички забележки от страна на ВЪЗЛОЖИТЕЛЯ за своя сметка;

7. Да изготви окончателен доклад за извършената работа, съобразно възложеното по договора;

(2)ИЗПЪЛНИТЕЛЯТ е длъжен да отстрани в срокове, съгласувани с ВЪЗЛОЖИТЕЛЯ**,** и за собствена сметка допуснати грешки или пропуски, констатирани отВЪЗЛОЖИТЕЛЯ. В случай че ИЗПЪЛНИТЕЛЯТ не отстрани констатираните от ВЪЗЛОЖИТЕЛЯ грешки и/или пропуски в уговорените срокове, ВЪЗЛОЖИТЕЛЯТ има правата по чл. 7, ал. 2, т. 2 и т. 3 и ал. 3 от настоящия договор.

**Чл.9.** (1) При извършване на строителството ИЗПЪЛНИТЕЛЯТ се задължава:

1. При изпълнение на всички СМР да спазва действащите нормативни актове, които са в сила за Република България, Български държавни стандарти и други относими към настоящия договор актове;

2. Да изпълни строително-монтажните работи, предмет на договора, като спазва изискванията на строителните, техническите и технологични правила, нормативи и стандарти за съответните дейности и съобразно заложеното в организация и методология на изпълнение към офертата му, както и в съответствие с одобрените и съгласувани инвестиционни проекти;

3. Да доставя и влага в строежите/подобектите висококачествени материали и строителни изделия, определени в инвестиционните проекти. Същите трябва да отговарят на техническите изисквания и на количествата, определени с договора, приложенията към него, инвестиционните проекти, както и на изискванията по приложимите стандарти. Доставяните материали трябва да са придружени със съответните сертификати за качество и произход, декларации за съответствие от производителя/от представителя му и други документи, съгласно изискванията на *Закона за техническите изисквания към продуктите и другите подзаконови нормативни актове, отностно тези видове документи*;

4. Услугите, материалите за строителството и оборудването, необходими за изпълнение предмета на поръчката, ще се доставят от ИЗПЪЛНИТЕЛЯ и за негова сметка;

5. ИЗПЪЛНИТЕЛЯТноси отговорност, ако строително-монтажните работи, вложените материали или технологично оборудване не са с нужното качество и/или влошат качеството на извършените дейности и на подобектите като цяло;

6. Да уведомява ВЪЗЛОЖИТЕЛЯза извършените строително-монтажни работи, които подлежат на закриване и чието качество и количество не могат да бъдат установени по-късно. След съставяне на акт обр. 12 съгласно Наредба № 3/31.07.2003 г., ВЪЗЛОЖИТЕЛЯТще дава писмено разрешение за закриването им. Всички работи, които са закрити, без да е съставен акт, ще бъдат откривани по искане на ВЪЗЛОЖИТЕЛЯ, за сметка на ИЗПЪЛНИТЕЛЯ;

7. предаде изпълненото на ВЪЗЛОЖИТЕЛЯ при условията и реда на раздел ІV от настоящия договор, като до приемането му от последния полага грижата на добър стопанин за запазването му;

8. осигурява сам и за своя сметка безопасността на движението по време на строително-монтажните работи и да спазва изискванията по ЗБУТ и ППО, в т.ч. да осигури за своя сметка обезопасяване на обектите;

9. ИзпълнителяТ трябва да вземе всички необходими мерки за опазване на околната среда (на и извън строителната площадка и на временната си строителна база), както и за недопускане на щети и отрицателно въздействие върху хора и имущество, вследствие замърсяване, лъчения, шум и други вредни последици от работите по предмета на договора;

10. Всички санкции, наложени от общински и държавни органи, във връзка с изпълнение на СМР са за сметка на ИЗПЪЛНИТЕЛЯ. Всички вреди, нанесени на трети лица при изпълнение на същите, се заплащат от ИЗПЪЛНИТЕЛЯ;

11. Да работи с технически правоспособни лица при изпълнението на задълженията си;

12. Да съставя и представя в срок всички документи, протоколи и сертификати, необходими при отчитането, заплащането и приемането на изпълнените СМР;

13. Да изпълни точно, качествено и в срок възложената му работа, съгласно действащото българско законодателство, уговореното в настоящия договор и приложенията към него;

14. Да информира ВЪЗЛОЖИТЕЛЯза възникнали проблеми при изпълнение на предвидените в договора/проекта СМР и за предприетите мерки за тяхното решаване, както и да предоставя възможност за контролиране на изпълняваните отделни видове работи по всяко време;

15. Да предаде на ВЪЗЛОЖИТЕЛЯ с протокол всички документи, които следва да изготви съгласно действащото българско законодателство, които са необходими за издаване на разрешения за ползване на подобектите, включително документите, доказващи съответствието на вложените строителни продукти с Техническото предложение и изискванията на Закона за техническите изисквания към продуктите, както и да подготви, съгласува с институциите и представи на консултанта, осъществяващ строителен надзор и на ВЪЗЛОЖИТЕЛЯ при съставяне на акт образец 15 заверена екзекутивна документация отговаряща на изискванията в ЗУТ, когато такава следва да се съставя;

16. От датата на започване на СМР до момента на окончателното приемане на обекта с акт Образец 15 от ВЪЗЛОЖИТЕЛЯ, съгласно законовите разпоредби, рискът от нараняване, погиване, загуба или повреждане на извършените СМР, имуществото, оборудването и материалите се носи от ИЗПЪЛНИТЕЛЯ;

17. Да отстрани незабавно, за негова сметка, всички нанесени повреди и щети на имущество при изпълнение на поръчката;

18. След приключване изпълнението на поръчката по съответен строителен етап да предаде строителните площадки и прилежащите площи на ВЪЗЛОЖИТЕЛЯ почистени от строителни материали и отпадъци;

19. Да възстанови за своя сметка всички нанесени поражения върху елементите на градското обзавеждане, уличната и пътна мрежа, проводи и съоръжения към тях, озеленяване, дървесна, цветна и тревна растителност, освен ако не е получил изричното съгласие на ВЪЗЛОЖИТЕЛЯ за обратното;

20. Разходите за консумация на електроенергия, вода и други консумативи необходими за изпълнението на строително - монтажните работи и извършване на необходимите проби, предмет на поръчката са за сметка на ИЗПЪЛНИТЕЛЯ;

21. Да отстранява за своя сметка и своевременно констатираните от ВЪЗЛОЖИТЕЛЯ по време на изпълнението недостатъци по работата;

22. Да отговаря за действията, бездействията и работата на посочения подизпълнител/посочените подизпълнители (когато е приложимо) като за свои действия, бездействия и работа;

23. Да удължи срока на гаранцията за изпълнение при необходимост, с оглед спазване сроковете по настоящия договор.

24. Да спазва и изпълнява даваните от ВЪЗЛОЖИТЕЛЯ при условията и по реда на настоящия договор предписания;

25. Да отстрани за своя сметка, след писмена покана от ВЪЗЛОЖИТЕЛЯ, всички появили се в гаранционен срок дефекти и скрити недостатъци на изпълнените от него СМР;

26. Да предоставя възможност на ВЪЗЛОЖИТЕЛЯ да проверява изпълнението на предмета на договора, както и да осигурява винаги достъп до строежите на съответните контролни органи и на представителите на ВЪЗЛОЖИТЕЛЯ и консултанта, с когото ВЪЗЛОЖИТЕЛЯ има сключен договор;

27. Да съдейства на националните и европейски компетентни органи при извършване на одити, контрол и проверки при усвояването и разходването на средствата по този договор;

28. Да определи упълномощен свой представител, който да има правата и задълженията да го представлява пред ВЪЗЛОЖИТЕЛЯ по изпълнението на настоящия договор;

29. Да оформи, съхранява и предоставя, при поискване от представители на ВЪЗЛОЖИТЕЛЯ и на специализираните контролни органи, заповедна книга съгласно чл. 170, ал. 3 от ЗУТ на всеки строеж, съответно подписана и подпечатана от консултанта;

30. Да ограничи действията на своя персонал и механизация в границите на строителната площадка, като не допуска навлизането им в съседни терени;

31. Да участвува в съставянето на всички актове и протоколи съгласно *Наредба №3 от 2003 г. за съставяне на актове и протоколи по време на строителството;*

32. Да охранява обекта за своя сметка до предаването им на ВЪЗЛОЖИТЕЛЯ;

(2) ИЗПЪЛНИТЕЛЯТтрябва да представя на ВЪЗЛОЖИТЕЛЯежемесечно в срок до **5** (пет) календарни дни след края на всеки месец, доклад (отчет) за текущото изпълнение на работите по предмета на договора – доставка, СМР и предпускови дейности. С този доклад ВЪЗЛОЖИТЕЛЯТсе информира за аспектите във връзка с изпълнението на работите по обекта от страна на ИЗПЪЛНИТЕЛЯи подизпълнителите му (ако има такива) през отчетния период, така че ВЪЗЛОЖИТЕЛЯТда е директно информиран дали изпълнението е по график. Формата и обхвата на този доклад се съгласува предварително между страните.

(3) Докладът по ал. 2 трябва да съдържа най-малко следната основна информация: протокол (отчет) за установяване на действително изпълнените дейности, количества и видове работи по предмета на договора (доставки, строително-монтажни работи и др.), в т. ч. процентния им размер спрямо договорения общ обхват по части; стойностен отчет за текущо изпълнените и подлежащи на разплащане видове работи, в съответствие с договорения начин на плащане; доказателствени документи за количеството и качеството на текущо изпълнените видове работи; потенциални рискове за изпълнението и мерки за предотвратяването им; планирани за следващия отчетен период дейности за изпълнение и прогнозен график за тримесечие.

(4) За извършването на отделните строително-монтажни работи съгласно приетия план -график, ИЗПЪЛНИТЕЛЯТ е длъжен да обезпечи достатъчен персонал с необходимата професионална квалификация и правоспособност, съгласно изискванията по съответните нормативни актове.

(5) За да се удостовери качественото извършване на предвидените работи се извършват необходимите функционални тестове, проверки, контролни измервания, единични и комплексни изпитвания и други подобни, като за резултатите от тях и съответно за текущото приемане на дадения вид работа се съставят документи, съгласно изискванията на приложими за конкретния случай нормативни актове и стандарти.

(6) Всички необходими приемни измервания и изпитвания се извършват от акредитирани лаборатории, притежаващи валиден сертификат за съответния вид дейност.

(7) Разходите във връзка с приемните измервания и изпитания, изготвяне на протоколи и доклади, издадени от акредитирани лаборатории, са за сметка на ИЗПЪЛНИТЕЛЯ.

**Чл.10.** (1)ИЗПЪЛНИТЕЛЯТ се задължава да поддържа точно и систематизирано деловодство, както и пълна и точна счетоводна и друга отчетна документация за извършената работа, позволяваща да се установи дали разходите са действително направени във връзка с изпълнението на договора.

(2) ИЗПЪЛНИТЕЛЯТ се задължава да следи и докладва за нередности при изпълнението на договора. В случай на установена нередност, ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ всички неправомерно изплатени суми, заедно с дължимите лихви.

(3) Да изпълнява мерките и препоръките, съдържащи се в докладите от проверки на място;

(4) ИЗПЪЛНИТЕЛЯТ се задължава да информира ВЪЗЛОЖИТЕЛЯ за възникнали проблеми при изпълнението на Договора и за предприетите мерки за тяхното разрешаване;

(5) ИЗПЪЛНИТЕЛЯТ се задължава да посочва във фактурите, издадени от него, номера и датата на договора за обществена поръчка, по който се извършва плащане;

(6) ИЗПЪЛНИТЕЛЯТ се задължава да прилага към всеки от разходооправдателните документи (фактури или документи с еквивалентна доказателствена стойност)/документ, удостоверяващ начина на образуване на общата стойност на разходите, предвидени в тези документи, въз основа на посочени от него единични цени и количества.

Чл. 11. **(1) ИЗПЪЛНИТЕЛЯТ има право:**

а/ да иска от ВЪЗЛОЖИТЕЛЯ необходимото съдействие за изпълнение на поръчката;

б/ да получи договореното възнаграждение по реда и при условията на настоящия договор.

**VIІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.12.** (1) ВЪЗЛОЖИТЕЛЯТ се задължава:

1. Да заплати цената на договора по реда и при условията в него;

2. Да предаде строителната площадка на ИЗПЪЛНИТЕЛЯ с Протокол за откриване на строителна площадка и определяне на строителна линия и ниво (обр. 2а) съгласно *Наредба № 3 от 2003 г. за съставяне на актове и протоколи по време на строителството*;

3. Да уведоми писмено ИЗПЪЛНИТЕЛЯ за определения консултант по смисъла на чл. 166, ал. 1, т. 1 от ЗУТ, който ще упражнява строителен надзор при изпълнение на строителството;

4. Да осигури свободен достъп на ИЗПЪЛНИТЕЛЯ до обекта, както и да създаде на ИЗПЪЛНИТЕЛЯ необходимите условия за изпълнение на строителството, съгласно този договор и изискванията на нормативните актове.

5. Да окаже необходимото съдействие на ИЗПЪЛНИТЕЛЯза изпълнение на възложената му работа и за всички съгласувания и разрешения, съгласно нормативната уредба.

6. Да приеме извършената от ИЗПЪЛНИТЕЛЯработа, при условие че е изпълнена точно.

7. В седемдневен срок от подписване на настоящия договор ВЪЗЛОЖИТЕЛЯТ определя лице, което да подписва протоколи и други документи, свързани с изпълнението на поръчката по настоящия договор, за което уведомява ИЗПЪЛНИТЕЛЯ.

(2) ВЪЗЛОЖИТЕЛЯТ има право:

1. Във всеки момент от изпълнението на настоящия договор да осъществява контрол върху качеството и количеството на изпълнените работи, влаганите материали, спазване правилата за безопасна работа, както и срока за цялостно изпълнение на обектите/подобектите, предмет на поръчката и да изисква информация за хода на изпълнението предмета на договора, като има право да дава задължителни предписания на ИЗПЪЛНИТЕЛЯ, доколкото не пречат на неговата оперативна самостоятелност, не излизат извън рамките на поръчката, очертани с този договор, и не са в нарушение на относимите към материята нормативи.

2. Да иска от ИЗПЪЛНИТЕЛЯ да изпълни възложените работи в срок, без отклонение от договореното и без недостатъци;

3. Да прави възражения по изпълнението на работите по предмета на договора в случай на неточно изпълнение и при констатиране на некачествено изпълнени работи, да изисква същите да бъдат отстранени или поправени за сметка на ИЗПЪЛНИТЕЛЯ.

4. Да откаже приемане и заплащане на част или на цялото възнаграждение, в случай че ИЗПЪЛНИТЕЛЯТ се е отклонил от поръчката или работата му е с недостатъци.

5. При констатиране на недостатъци, които не е открил по време на изпълнение на възложените строително-монтажни дейности и е констатирал в течение на оферираните от ИЗПЪЛНИТЕЛЯ гаранционни срокове, да поиска от него да ги поправи, без да дължи на същия заплащане за това.

6. Да откаже заплащане на част или на цялото възнаграждение, в случай, че установи неизпълнение на задължението на ИЗПЪЛНИТЕЛЯ за сключване и поддържане на застраховките по чл. 171, ал. 1 от ЗУТ и застраховката „трудова злополука”, до отстраняване на нарушението.

(3) ВЪЗЛОЖИТЕЛЯТ не носи отговорност за действия или бездействия на ИЗПЪЛНИТЕЛЯ, в резултат на които възникнат: смърт или злополука, на което и да било физическо лице на някой обект, загуба или нанесена вреда на каквото и да било имущество вследствие изпълнение предмета на договора през времетраене на строителството.

**VІІI. ГАРАНЦИЯ ЗА ИЗПЪЛНЕНИЕ**

**Чл.13.**(1) При подписване на договора ИЗПЪЛНИТЕЛЯТ представя гаранция за изпълнение на задълженията си по него, в размер на ………………. /цифром и словом/ лева без ДДС, възлизаща на 3 % /три на сто / от общата стойност на договора без ДДС Гаранцията се представя под формата на …………….. /банкова гаранция или с платежно нареждане по сметка на ВЪЗЛОЖИТЕЛЯ/.

(2) Гаранцията за изпълнение на договора се освобождава в срок до 10 /десет/ работни дни при прекратяване на договора на основание чл. 17, ал. 1, т. 2 и 3 и ал. 2 от договора.

(3) Гаранцията за изпълнение на договора се освобождава в срок до 10 /десет/ работни дни след подписване на протокол образец 15 за всички обекти предмет на настоящия договор.

(4) ВЪЗЛОЖИТЕЛЯТ не дължи на ИЗПЪЛНИТЕЛЯ лихви върху сумите по гаранцията за изпълнение, за времето, през което тези суми законно са престояли при него.

**ІX. ГАРАНЦИОННИ УСЛОВИЯ**

**Чл.14.** (1) ИЗПЪЛНИТЕЛЯТ се задължава да отстранява за своя сметка скритите недостатъци и появилите се впоследствие дефекти в гаранционните срокове, които не могат да бъдат по-малки от минималните гаранционни срокове по Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти и които съгласно офертата са както следва: ……………………………………………………………

(2) На основание чл. 160, ал. 5 от ЗУТ, гаранционните срокове текат от деня на въвеждане на строителния обект в експлоатация, с издаване на разрешение за неговото ползване.

(3) За проявилите се в гаранционните срокове дефекти и недостатъци ВЪЗЛОЖИТЕЛЯТ уведомява писмено ИЗПЪЛНИТЕЛЯ.

**Чл. 15.** (1) ИЗПЪЛНИТЕЛЯТ е длъжен да изпрати представител на място до 72 часа от получаване на рекламация за уточняване на причините, евентуалното време и срокове за отстраняване на дефектите, като за направените констатации и поети задължения страните подписват протокол. В случай, че ИЗПЪЛНИТЕЛЯТне изпрати представител до уговореното време или откаже да изпрати такъв, без да посочи основателна причина, ВЪЗЛОЖИТЕЛЯТсъставя едностранно протокол, в който отразява направените констатации и определя срок за отстраняване. За съставеният по този ред протокол се счита, че същият се приема от ИЗПЪЛНИТЕЛЯ без възражения и му се изпраща за изпълнение.

(2) ИЗПЪЛНИТЕЛЯТе длъжен да отстрани появилите се дефекти и недостатъци за своя сметка в срока съгласно ал. 1, изречение второ.

(3) След изтичане на срока по ал. 2, ВЪЗЛОЖИТЕЛЯТможе и сам да отстрани дефектите и недостатъците за сметка на ИЗПЪЛНИТЕЛЯ с последиците по чл. 22, ал. 4 от настоящия договор.

(4) Гаранционните срокове не текат и се удължават с времето, през което някой от строежите е имал проявен дефект, до неговото отстранявяне.

**Х. ЗАСТРАХОВАНЕ И ОБЕЗЩЕТЕНИЯ**

**Чл.16.** (1) ИЗПЪЛНИТЕЛЯТ ще носи пълна отговорност за изпълняваните от него и подизпълнителите му (ако има такива) дейности от датата на подписване на договора, до деня на изтичане на гаранционните срокове за строежите. В случай на повреди и щети поради някаква причина, възникнали при изпълнение на работи по строеж, или при части от тях, или на неговата механизация, ИЗПЪЛНИТЕЛЯТ ще ги отстрани за своя сметка.

(2) Изпълнителят ще обезщетява ВЪЗЛОЖИТЕЛЯ и неговия персонал, при претенции за щети или смърт, претенции за загуба или повреда на каквато и да е собственост, извън собствеността, представляваща част от строеж, които претенции могат да възникнат при или по повод изпълнение или неизпълнение задълженията на Изпълнителя по договора.

(3) Изпълнителят е отговорен за всички застраховки и обезщетения по отношение на своя персонал и собственост.

(4) ИЗПЪЛНИТЕЛЯТ се задължава да поддържа валидни застраховките за професионална отговорност в строителството по чл. 171, ал. 1 от ЗУТ, както и за риска "трудова злополука" и посочените в ал. 3 застраховки за периода на изпълнение на договора и да представя на ВЪЗЛОЖИТЕЛЯ при поискване всички застрахователни документи в оригинал и да го уведомява за всички обстоятелства относно изпълнението на задълженията си по застрахователните договори.

(5) В случай, че ВЪЗЛОЖИТЕЛЯТ констатира неизпълнение на задължението на ИЗПЪЛНИТЕЛЯ за поддържане на застраховките по предходната алинея до подписване на Констативен акт обр. 15, той може да спре всички плащания, които дължи на ИЗПЪЛНИТЕЛЯ до отстраняването на неизпълнението или да заплати за сметка на ИЗПЪЛНИТЕЛЯ застрахователните премии, като удържа платеното от текущите плащания на ИЗПЪЛНИТЕЛЯТ по договора.

(6) ИЗПЪЛНИТЕЛЯТ е отговорен за застраховането на неговите подизпълнители (ако има такива) в съответствие с този раздел.

**ХI. ПРЕКРАТЯВАНЕ НА ДОГОВОРА**

**Чл.17.** (1) Настоящият договор се прекратява:

1.С изпълнение на всички задължения по договора;

2.По взаимно съгласие на страните, изразено в писмена форма.

3.При хипотезата на чл. 43, ал. 4 от ЗОП**.**

4.Едностранноот ВЪЗЛОЖИТЕЛЯ след изпращане на едноседмично писмено предизвестие, в случай, че:

а) се констатират съществени отклонения от офертата, допуснати от ИЗПЪЛНИТЕЛЯ;

б) в хипотезата на чл. 7, ал. 3 от настоящия договор;

в) при неизпълнение от страна на ИЗПЪЛНИТЕЛЯ на други негови задълженияпо договора;

*Договорът не се прекратява, ако в срока на предизвестието нарушението бъде отстранено за сметка на ИЗПЪЛНИТЕЛЯ.*

(2)В случай на прекратяване на договора по взаимно съгласие или в резултат на форсмажорни обстоятелства, или обективна невъзможност за изпълнение, ВЪЗЛОЖИТЕЛЯТ извършва частично плащане на дължими суми съгласно двустранно подписан Протокол за действително изпълнение на видове и количества работи към датата на прекратяване на договорните отношения, съобразен с изискванията на Договора и заплатените вече изпълнени строително - монтажни работи.

(3) При прекратявате на договора договорените гаранции за успешно завършените работи се запазват, като за целта ИЗПЪЛНИТЕЛЯТ издава Гаранционен протокол.

(4) При прекратяване на договора, независимо от причината за това, ИЗПЪЛНИТЕЛЯТ е длъжен:

1. Незабавно след узнаването да направи всичко необходимо за приключване на започнатите работи до степен да бъдат годни за ползване от ВЪЗЛОЖИТЕЛЯ;

2. Да предаде цялата строителна документация, машини, съоръжения и материали, за които ВЪЗЛОЖИТЕЛЯТ е заплатил;

3. Да предаде всички строително-монтажни работи, изпълнени от него до датата на прекратяването;

**Чл.18.** (1) Страните по договора за обществена поръчка не могат да го изменят.

(2) Изменение на сключен договор за обществена поръчка се допуска по изключение, в случаите на чл. 43, ал. 2 от ЗОП.

**ХIІ. НЕПРЕОДОЛИМА СИЛА**

**Чл.19.** (1) Форсмажорно събитие (непреодолима сила) по смисъла на този договор са обстоятелства от извънреден характер, които страните при полагане на дължимата грижа не са могли или не са били длъжни да предвидят или предотвратят.

(2) Не е налице непреодолима сила, когато съответното събитие е настъпило вследствие на неположена дължима грижа или ако при полагане на дължимата грижа това събитие е можело да бъде предотвратено.

**Чл.20.** (1) Страните се освобождават от отговорност за неизпълнение на задълженията си, когато невъзможността за изпълнение на договора се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването й.

(2) Страната, засегната от непреодолима сила, е длъжна да предприеме всички необходими мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

(3) Докато трае непреодолимата сила, изпълнението на задължението се спира.

(4) Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

(5) Липсата на парични средства не представлява непреодолима сила.

(6) В случай на непреодолима сила, ВЪЗЛОЖИТЕЛЯТ ще заплати на ИЗПЪЛНИТЕЛЯ само стойността на извършените и приети към момента на установяване на непреодолимата сила услуги.

**ХІIІ. НЕИЗПЪЛНЕНИЕ. ОТГОВОРНОСТ**

**Чл.21.** (1) При забава за изпълнение на договорения краен срок, ИЗПЪЛНИТЕЛЯТ дължи неустойка в размер на 0,5% /нула цяло и пет процента/ от неизпълненото за всеки просрочен ден, но не повече от 10 /десет/ % от стойността на договора. ВЪЗЛОЖИТЕЛЯТ има право да удържи предявената неустойка от дължими плащания по договора.

(2) Ако ИЗПЪЛНИТЕЛЯТ не спази междинен срок за изпълнение на съответния етап съгласно Линейния план – график, в т. ч. технологичната последователност за изпълнение на отделните видове СМР, той дължи неустойка на ВЪЗЛОЖИТЕЛЯ в размер на 0,5 % /нула цяло и пет процента/ от стойността на съответния етап за всеки календарен ден от забавата. ВЪЗЛОЖИТЕЛЯТ може да удържи стойността на дължимата по тази точка неустойка от дължими на ИЗПЪЛНИТЕЛЯ текущи плащания. В случай, че ИЗПЪЛНИТЕЛЯТ успее да завърши подобектите в договорения краен срок, ВЪЗЛОЖИТЕЛЯТ има право да възстанови задържаната по тази точка неустойка с окончателното плащане.

(3) При неотстраняване на появилите се дефекти в рамките на гаранционния срок, съгласно чл. 15, ИЗПЪЛНИТЕЛЯТ дължи на ВЪЗЛОЖИТЕЛЯ направените разходи по отстраняването им, доказани с финансово-счетоводни документи, както и неустойка в размер на 10% /десет процента/ от тяхната стойност.

(4) В хипотеза на пълно неизпълнение предмета на договора от страна на ИЗПЪЛНИТЕЛЯ, същият дължи на ВЪЗЛОЖИТЕЛЯ неустойка в размер на 10% от общата стойност на поръчката. Възстановяването на дължимите суми и неустойката се заплащат от ИЗПЪЛНИТЕЛЯ в 5-дневен срок, считано от датата на получаване на покана за доброволно изпълнение от страна на ВЪЗЛОЖИТЕЛЯ.

(5) При прекратяването на договора по вина на ИЗПЪЛНИТЕЛЯ, същият има право да получи цената само на успешно завършените преди прекратяването строителни работи, дължейки неустойка в размер на 10 % върху стойността на неизпълнената работа.

(6) При некачествено или неточно изпълнени работи по договора, освен задължението за отстраняване на дефектите и другите възможности, предвидени в чл. 265 ЗЗД, ИЗПЪЛНИТЕЛЯТ дължи и неустойка в размер на 10 % от стойността на некачествено/неточно извършените СМР.

**Чл.22.** При неизпълнение на този договор всяка от страните може да търси обезщетение за причинените вреди при условията на гражданското и търговското право, ако същото надвишава предвидените неустойки.

**ХІV. КОНФИДЕНЦИАЛНОСТ**

**Чл.23.** (1) ИЗПЪЛНИТЕЛЯТ и ВЪЗЛОЖИТЕЛЯТ приемат за конфиденциална всяка информация, получена при и/или по повод изпълнението на договора.

(2) ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива пред когото и да е, освен пред своите служители, по какъвто и да е начин и под каквато и да е форма информация относно договора или част от него, както и всяка друга информация, свързана с изпълнението му. Разкриването на информация пред служител на ИЗПЪЛНИТЕЛЯ се осъществява само в необходимата степен за целите на изпълнението на договора.

(3) ВЪЗЛОЖИТЕЛЯТ гарантира конфендициалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица с изключение на изброените в чл.10 ал.4.

(4) Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства,свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на обществената поръчка.

**ХV. ЗАКЛЮЧИТЕЛНИ РАЗПОРЕДБИ**

**Чл.24.** (1)Употребената в договора дума “Работа/и” ще има следното значение: строително-монтажни работи, доставки и монтаж на материали и технологично оборудване;

(2) Кореспонденцията по този договор се осъществява в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната.

(3) Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

(4) Страните ще решават споровете, възникнали при или по повод изпълнението на договора или свързани с неговото тълкуване, недействителност, неизпълнение или прекратяване по взаимно съгласие и с допълнителни споразумения, а при непостигане на такова - спорът се отнася за решаване пред компетентния съд.

(5) За неуредените в настоящия договор въпроси се прилагат разпоредбите на действащото българско законодателство.

Настоящият договор се изготви и подписа в четири еднообразни екземпляра - един за ИЗПЪЛНИТЕЛЯ и три за ВЪЗЛОЖИТЕЛЯ.

Неразделна част от настоящия договор са:

**Приложение 1** – Техническо предложение, Линеен график за изпълнение на СМР;

**Приложение 2** - Ценова оферта, Количествено-стойностна сметка,

**Приложение 3** - Гаранция за изпълнение на договора;

**Приложение 4** - Застрахователни полици № ............................... от .................... г.,

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**КМЕТ НА ОБЩИНА ПЕРНИК: УПРАВИТЕЛ:**

ВЯРА ЦЕРОВСКА

/*............................../ /................................/*

ДИРЕКТОР ДИРЕКЦИЯ„СБФ” :

ИРИНА СТАНОЕВА

**/…............................./**